জেলা প্রাণি সম্পদ অধিদপ্তরের তথ্য মতে, জেলায় এ বছর ৬ হাজার ৫৭৬টি ষাঁড়, ১৬৭টি বলদ, ১ হাজার ৫৩৬টি গাভী, ৪ হাজার ৩০০টি ছাগল, ৯২টি ভেড়া কুরবানির জন্য রিষ্টপুষ্ট করা হয়েছে। কোনো প্রকার নিষিদ্ধ মোটা তাজাকরণ ওষুধ বা ইঞ্জেকশন ব্যবহার না করে সম্পুর্ন প্রাকৃতিক খাদ্য খাইয়ে পশু পালন করায় দেশের বিভিন্ন জেলায় গোপালগঞ্জ জেলার সুনাম রয়েছে বলে জানান খামারিরা। এ কারণেই দেশের বিভিন্ন স্থান থেকে ক্রেতারা ছুটে আসছেন গোপালগঞ্জ খামার গুলোতে। তবে অন্যান্য বারের মতো যদি ভারত থেকে গরু আমদানি করা হয় তাহলে লোকসানের মুখে পড়তে হবে বলে ধারণা করছে গো-খামারিরা।